ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 1/2541 เรื่อง หลักเกณฑ์และวิธีการทําธุรกรรมการซื้อโดยมีสัญญาขายคืนของกองทุนรวม อาศัยอํานาจตามความในข้อ 6 (11) แห่งประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 18 พฤษภาคม พ.ศ. 2535 ข้อ 10 (11) แห่งประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมประเภทรับซื้อคืนหน่วยลงทุน พ.ศ. 2536 ลงวันที่ 30 กรกฎาคม พ.ศ. 2536 ข้อ 3 (10) แห่งประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมประเภทที่ลงทุนในตราสารแห่งหนี้ พ.ศ. 2536 ลงวันที่ 20 กันยายน พ.ศ. 2536 ข้อ 27 (8) แห่งประกาศคณะกรรมการกํากับหลักทรัยพ์และตลาดหลักทรัพย์ ที่ กน. 11/2540 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์ ลงวันที่ 21 กุมภาพันธ์ พ.ศ. 2540 และข้อ 3 (11) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 26/2540 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมประเภทที่ลงทุนในหน่วยลงทุน ลงวันที่ 30 มิถุนายน พ.ศ. 2540 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ในประกาศนี้ "ธุรกรรมการซื้อโดยมีสัญญาขายคืน" หมายความว่า การซื้อหลักทรัพย์หรือตราสารแห่งหนี้โดยมีสัญญาที่จะขายคืนหลักทรัพย์หรือตราสารแห่งหนี้นั้นตามวันที่กําหนดไว้ในสัญญา "กองทุนรวม" หมายความว่า กองทุนรวมประเภทไม่รับซื้อคืนหน่วยลงทุน หรือกองทุนรวมประเภทรับซื้อคืนหน่วยลงทุนที่จัดตั้งและจัดการโดยบริษัทหลักทรัพย์ "บริษัทหลักทรัพย์" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม "สมาคม" หมายความว่า สมาคมที่เกี่ยวเนื่องกับธุรกิจหลักทรัพย์ที่ได้รับอนุญาตและจดทะเบียนกับสํานักงาน โดยมีวัตถุประสงค์เพื่อส่งเสริมและพัฒนาธุรกิจหลักทรัพย์ประเภทที่เกี่ยวกับการจัดการลงทุน และได้รับความเห็นชอบจากสํานักงาน เพื่อดําเนินการใด ๆ ตามประกาศนี้และประกาศที่เกี่ยวข้อง "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ ในการจัดการกองทุนรวม ให้บริษัทหลักทรัพย์ทําธุรกรรมการซื้อโดยมีสัญญาขายคืนได้ตามหลักเกณฑ์และวิธีการที่กําหนดในประกาศนี้ข้อ ๓ การทําธุรกรรมการซื้อโดยมีสัญญาขายคืนต้องมีวัตถุประสงค์เป็นการลงทุนระยะสั้น ซึ่งต้องมีระยะเวลาไม่เกินหนึ่งเดือน และต้องไม่มีลักษณะเป็นการหลีกเลี่ยงการปฏิบัติตามข้อกําหนดใด ๆ ในการจัดการกองทุนรวม ทั้งนี้ บริษัทหลักทรัพย์จะทําธุรกรรมดังกล่าวได้เฉพาะกับคู่สัญญาที่เป็นสถาบันการเงินหรือผู้ลงทุนประเภทสถาบันในประเทศดังต่อไปนี้ (1) ธนาคารพาณิชย์ (2) บริษัทเงินทุน (3) บริษัทที่ได้รับใบอนุญาตให้ประกอบธุรกิจหลักทรัพย์ (4) บริษัทเครดิตฟองซิเอร์ (5) บริษัทประกันภัย (6) นิติบุคคลที่มีกฎหมายเฉพาะจัดตั้งขึ้น (7) กองทุนเพื่อการฟื้นฟูและพัฒนาระบบสถาบันการเงิน (8) ธนาคารแห่งประเทศไทย (9) ส่วนราชการและรัฐวิสาหกิจตามกฎหมายว่าด้วยวิธีการงบประมาณข้อ ๔ ในการจัดการกองทุนรวมตราสารแห่งทุนและกองทุนรวมผสม บริษัทหลักทรัพย์อาจทํา ธุรกรรมการซื้อโดยมีสัญญาขายคืนหลักทรัพย์หรือตราสารแห่งหนี้อย่างใดอย่างหนึ่งหรือหลายอย่างดังต่อไปนี้ (1) พันธบัตรรัฐบาล ตั๋วเงินคลัง พันธบัตรธนาคารแห่งประเทศไทย พันธบัตรหรือตราสารแห่งหนี้ที่กองทุนเพื่อการฟื้นฟูและพัฒนาระบบสถาบันการเงินเป็นผู้ออก หรือที่กระทรวงการคลังหรือกองทุนเพื่อการฟื้นฟูและพัฒนาระบบสถาบันการเงินเป็นผู้รับอาวัลทั้งจํานวน หรือเป็นผู้ค้ําประกันต้นเงินและดอกเบี้ยเต็มจํานวนอย่างไม่มีเงื่อนไข หรือที่กองทุนเพื่อการฟื้นฟูและพัฒนาระบบสถาบันการเงินเป็นผู้รับรองโดยเป็นการรับรองตลอดไป (2) ตราสารแห่งหนี้ที่ได้รับการจัดอันดับความน่าเชื่อถือในสี่อันดับแรก (category) จากสถาบันจัดอันดับความน่าเชื่อถือที่ได้รับความเห็นชอบจากสํานักงาน หรือตราสารแห่งหนี้ที่ผู้ค้ําประกันต้นเงินและดอกเบี้ยเต็มจํานวนอย่างไม่มีเงื่อนไข ผู้รับรองโดยเป็นการรับรองตลอดไป ผู้รับอาวัลทั้งจํานวน หรือผู้สลักหลังโอนประเภทมีสิทธิไล่เบี้ยทั้งจํานวนอย่างไม่มีเงื่อนไข ได้รับการจัดอันดับความน่าเชื่อถือในลักษณะดังกล่าว (3) หุ้นจดทะเบียนในตลาดหลักทรัพย์แห่งประเทศไทยที่มีรายชื่ออยู่ใน SET 50 INDEX ในการจัดการกองทุนรวมที่มิใช่กองทุนรวมตราสารแห่งทุนหรือกองทุนรวมผสม บริษัทหลักทรัพย์อาจทําธุรกรรมการซื้อโดยมีสัญญาขายคืนในหลักทรัพย์หรือตราสารแห่งหนี้ได้เฉพาะตามที่กําหนดใน (1) และ (2)ข้อ ๕ ในการทําธุรกรรมการซื้อโดยมีสัญญาขายคืน ให้บริษัทหลักทรัพย์ซื้อหลักทรัพย์หรือตราสารแห่งหนี้ตามข้อ 4 ตามหลักเกณฑ์ดังต่อไปนี้ (1) กรณีทําธุรกรรมการซื้อโดยมีสัญญาขายคืนหลักทรัพย์หรือตราสารแห่งหนี้ตามข้อ 4(1) มูลค่าหลักทรัพย์หรือตราสารแห่งหนี้ดังกล่าวต้องไม่น้อยกว่าราคาซื้อ (2) กรณีทําธุรกรรมการซื้อโดยมีสัญญาขายคืนหลักทรัพย์หรือตราสารแห่งหนี้ตามข้อ 4(2) มูลค่าหลักทรัพย์หรือตราสารแห่งหนี้ดังกล่าวไม่น้อยกว่าร้อยละ 105 ของราคาซื้อ (3) กรณีทําธุรกรรมการซื้อโดยมีสัญญาขายคืนหลักทรัพย์ตามข้อ 4(3) มูลค่าหลักทรัพย์ดังกล่าวต้องไม่น้อยกว่าร้อยละ 135 ของราคาซื้อข้อ ๖ ให้บริษัทหลักทรัพย์ดํารงมูลค่าหลักทรัพย์หรือตราสารแห่งหนี้ตามข้อ 5 ณ สิ้นวันตามหลักเกณฑ์ดังต่อไปนี้ (1) ดํารงมูลค่าหลักทรัพย์หรือตราสารแห่งหนี้ตามข้อ 5(1) ไม่น้อยกว่ามูลค่าธุรกรรมการซื้อโดยมีสัญญาขายคืน (2) ดํารงมูลค่าหลักทรัพย์หรือตราสารแห่งหนี้ตามข้อ 5(2) ไม่น้อยกว่าร้อยละ 105 ของมูลค่าธุรกรรมการซื้อโดยมีสัญญาขายคืน (3) ดํารงมูลค่าหลักทรัพย์ตามข้อ 5(3) ไม่น้อยกว่าร้อยละ 135 ของมูลค่าธุรกรรมการซื้อโดยมีสัญญาขายคืน ในกรณีที่มูลค่าหลักทรัพย์หรือตราสารแห่งหนี้ดังกล่าวน้อยกว่าอัตราส่วนที่กําหนดตามวรรคหนึ่ง ให้บริษัทหลักทรัพย์ดําเนินการให้มูลค่าหลักทรัพย์หรือตราสารแห่งหนี้เป็นไปตามอัตราส่วนดังกล่าวภายในวันทําการถัดจากวันที่มูลค่าหลักทรัพย์หรือตราสารแห่งหนี้มีมูลค่าน้อยกว่าอัตราส่วนที่กําหนด ทั้งนี้ โดยให้มีการโอนเงิน หรือหลักทรัพย์หรือตราสารแห่งหนี้ตามข้อ 4 วรรคหนึ่งหรือวรรคสอง แล้วแต่กรณี ให้แก่บริษัทหลักทรัพย์ หรือดําเนินการให้บริษัทหลักทรัพย์มีกรรมสิทธิ์ในเงิน หรือหลักทรัพย์หรือตราสารแห่งหนี้ดังกล่าวข้อ ๗ การคํานวณมูลค่าหลักทรัพย์หรือตราสารแห่งหนี้ที่บริษัทหลักทรัพย์ทําธุรกรรมการซื้อโดยมีสัญญาขายคืนตามข้อ 5 ให้ใช้วิธีคํานวณตามประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 18 พฤษภาคม พ.ศ. 2535 ประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมประเภทรับซื้อคืนหน่วยลงทุน พ.ศ. 2536 ลงวันที่ 30 กรกฎาคม พ.ศ. 2536 หรือประกาศคณะกรรมการกํากับหลักทรัพย์และตลาดหลักทรัพย์ ที่ กน. 11/2540 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์ ลงวันที่ 21 กุมภาพันธ์ พ.ศ. 2540 รวมทั้งที่แก้ไขเพิ่มเติม แล้วแต่กรณี และตามมาตรฐานการคํานวณที่สมาคมกําหนดข้อ ๘ การคํานวณมูลค่าธุรกรรมการซื้อโดยมีสัญญาขายคืนตามข้อ 6 ให้บริษัทหลักทรัพย์คํานวณโดยใช้ราคาซื้อหลักทรัพย์หรือตราสารแห่งหนี้ รวมผลประโยชน์ที่พึงได้รับตามสัญญาจนถึงวันที่คํานวณมูลค่าธุรกรรมดังกล่าว และให้บริษัทหลักทรัพย์ใช้มูลค่าธุรกรรมการซื้อโดยมีสัญญาขายคืนในการคํานวณมูลค่าทรัพย์สินสุทธิและการดํารงอัตราส่วนการลงทุนของกองทุนรวมข้อ ๙ ในการทําธุรกรรมการซื้อโดยมีสัญญาขายคืน ให้บริษัทหลักทรัพย์ใช้สัญญามาตรฐานตามที่กําหนดโดยชมรมผู้ค้าตราสารหนี้ ศูนย์ซื้อขายตราสารหนี้ บริษัทหลักทรัพย์เพื่อธุรกิจหลักทรัพย์ จํากัด หรือตามที่สํานักงานยอมรับข้อ ๑๐ ห้ามมิให้บริษัทหลักทรัพย์นําหลักทรัพย์หรือตราสารแห่งหนี้ส่วนที่ต้องปฏิบัติตามข้อตกลงในการขายคืนตามธุรกรรมการซื้อโดยมีสัญญาขายคืนไปโอนหรือขายต่อข้อ ๑๑ บริษัทหลักทรัพย์ใดฝ่าฝืนหรือไม่ปฏิบัติตามประกาศนี้ สํานักงานอาจสั่งห้ามมิให้บริษัทหลักทรัพย์นั้นทําธุรกรรมการซื้อโดยมีสัญญาขายคืนได้ตามระยะเวลาที่สํานักงานกําหนดข้อ ๑๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 15 มกราคม พ.ศ. 2541 (นายปกรณ์ มาลากุล ณ อยุธยา)เลขาธิการสํานักงานคณะกรรมการกํากับหลักทรัพย์และตลาดหลักทรัพย์